**Ministru kabineta noteikumu projekta ”Valsts drošības dienesta nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Valsts drošības dienesta nolikums” (turpmāk – Projekts) mērķis ir nodrošināt Ministru kabineta 2004. gada 16. novembra noteikumu Nr. 934 “Drošības policijas nolikums” ” (turpmāk – Nolikums) atbilstību Valsts drošības iestāžu likumā un Valsts pārvaldes iekārtas likumā noteiktajam, kā arī likumā “Grozījumi Valsts drošības iestāžu likumā”, kas stājas spēkā 2019.gada 1.janvārī, paredzētajām izmaiņām. Līdz ar to Projekts vienīgi precizē atsevišķas Nolikuma normas un novērš to dublēšanu ar augstāka spēka normatīvā akta tiesību normās ietverto normatīvo regulējumu.Projektam noteikts spēkā stāšanās termiņš – 2019. gada 1. janvāris. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | 1. Valsts pārvaldes iekārtas likuma 16. panta pirmā daļa.2. Likums “Grozījumi Valsts drošības iestāžu likumā”. Stājas spēkā 2019. gada 1. janvārī. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Drošības policijas darbība ir reglamentēta Nolikumā. Likums “Grozījumi Valsts drošības iestāžu likumā” paredz mainīt Drošības policijas nosaukumu uz – Valsts drošības dienests (turpmāk – Dienests). Līdz ar to ir nepieciešams veikt izmaiņas Nolikumā. Ievērojot to, ka grozāmo normu apjoms Nolikumā pārsniedz pusi no spēkā esošo noteikumu normu apjoma, atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 140. punktam ir sagatavots jauns noteikumu projekts. Projekts neparedz būtiskas izmaiņas salīdzinājumā ar šobrīd spēkā esošo Nolikumu, ir veikti precizējumi atsevišķās Nolikuma normās atbilstoši Valsts drošības iestāžu likumā un Valsts pārvaldes iekārtas likumā noteiktajam, kā arī likumā “Grozījumi Valsts drošības iestāžu likumā” paredzētajām izmaiņām.1. Ievērojot Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.2. apakšpunktā noteikto, lai nedublētu šobrīd spēkā esošo, augstāka normatīvā akta tiesību normā ietverto tiesisko regulējumu Projektā nav paredzēts noteikt, ka:1) Dienests ir operatīvās darbības subjekts, ko paredz Valsts drošības iestāžu likuma 2. pants un 15. panta piektā daļa;2) Dienesta priekšnieks ir Valsts drošības iestāžu padomes loceklis, jo minētais izriet no Valsts drošības iestāžu likuma 12. panta pirmā daļas, kas noteic, ka valsts drošības iestāžu vadītāju kopums ir Valsts drošības iestāžu padome;3) par valsts drošības iestādes vadītāja iecelšanu amatā un atbrīvošanu no amata, kas tiks paredzēta Valsts drošības iestāžu likuma 12.1 pantā no 2019. gada 1. janvāra saskaņā ar likumā “Grozījumi Valsts drošības iestāžu likumā” ietverto tiesisko regulējumu.2. Projekta 2. punktā ir precizēti normatīvie akti, kas regulē Dienesta pamatdarbību, paredzot, ka Dienests veic Nacionālās drošības likumā, Valsts drošības iestāžu likumā, Operatīvās darbības likumā, likumā “Par valsts noslēpumu” un citos normatīvajos aktos noteiktās funkcijas un uzdevumus. Saskaņā ar likumu “Grozījumi likumā “Par policiju””, kas stājas spēkā 2019. gada 1. janvārī, un tā sākotnējās ietekmes novērtējuma ziņojumā (anotācijā) ietverto informāciju Dienests tiek izslēgts no likuma “Par policiju” tiesiskā regulējuma loka, saglabājot tikai nosacījumus, ka Valsts drošības dienesta amatpersonai, pielietojot ieročus, fizisku spēku un speciālos līdzekļus, jāievēro likuma “Par policiju” prasības. Ievērojot to, ka šaujamieroču, fiziska spēka un speciālo līdzekļu pielietošana nav uzskatāma par iestādes funkciju vai uzdevumu, Projektā nav iekļauta atsauce uz likumu “Par policiju”.Valsts drošības iestāžu likuma 15. pants nosaka Dienesta pamata funkcijas un uzdevumus, bet atsevišķa Dienesta kompetence ir noteikta arī citos ar Dienesta darbību saistītos normatīvajos aktos, piemēram, Kriminālprocesa likumā, likumā “Par aviāciju”, Stratēģiskas nozīmes preču aprites likumā, Imigrācijas likumā, Gaisa kuģu pasažieru datu apstrādes likumā u.c. normatīvajos aktos. Līdz ar to, lai nedublētu dažādos likumos jau šobrīd noteikto Dienesta kompetenci, Projekts paredz atsauci uz citiem Dienesta funkciju un uzdevumu regulējošiem normatīvajiem aktiem.3. Tā kā Dienesta priekšnieka funkcijas ir noteiktas ne tikai Valsts drošības iestāžu likumā, bet Dienesta priekšniekam ir arī jāpilda Valsts pārvaldes iekārtas likumā noteiktās tiešās pārvaldes iestādes vadītāja funkcijas, Projekts paredz, ka Dienesta priekšnieks veic normatīvajos aktos noteiktās valsts drošības iestādes, kā arī tiešās valsts pārvaldes iestādes vadītāja funkcijas.4. Nolikuma 6. punkts paredz, ka iestādes priekšnieks veido iekšējo organizatorisko struktūru, savukārt Nolikuma 7. punkts paredz, ka struktūru un darba organizāciju nosaka iestādes reglamentā. Ievērojot to, ka iestādes iekšējās organizatoriskā struktūra ir iestādes uzbūve, kā arī to, ka no Valsts pārvaldes iekārtas likuma 73. panta pirmās daļas 1. punkta izriet, ka iestādes uzbūvi un darba organizāciju nosaka iestādes reglamentā, Projekta 4. punktā paredzēts, ka Dienesta priekšnieks nosaka iestādes struktūru un darba organizāciju, kā arī izstrādā Dienesta reglamentu.5. Saskaņā ar likumu “Grozījumi Valsts drošības iestāžu likumā” Valsts drošības iestāžu likuma 23. pantā tiks paredzēta atsevišķa lēmuma par disciplinārsoda piemērošanu apstrīdēšanas kārtība, ja to pieņēmusi valsts drošības iestādes vadītāja pilnvarota amatpersona, kā arī šā likuma 37. pantā tiks paredzēta kārtība, kādā amatpersona var apstrīdēt atvaļināšanu no dienesta, ko varēs pārsūdzēt tiesā bez iespējas to apstrīdēt Iekšlietu ministrijā.Atbilstoši Valsts drošības iestāžu likuma 25. panta ceturtajai daļai, kas paredz, ka atbildīgais ministrs veic pārraudzību pār sev padoto valsts drošības iestādi visās jomās, izņemot valsts drošības iestāžu operatīvās darbības, izlūkošanas un pretizlūkošanas procesus un valsts noslēpuma aizsardzības sistēmu.Ņemot vērā minēto, Projekta 7. punktā ir paredzēts, ka Dienesta priekšnieka izdotos administratīvos aktus un faktisko rīcību, kas nav saistīta ar operatīvās darbības, izlūkošanas un pretizlūkošanas procesiem un valsts noslēpuma aizsardzības sistēmu, var apstrīdēt iekšlietu ministram, ja normatīvajos aktos nav noteikta cita apstrīdēšanas kārtība, un iekšlietu ministra lēmumu var pārsūdzēt tiesā.6. Saskaņā ar Projektā ietverto tiesisko regulējumu spēku zaudēs Ministru kabineta 2004. gada 16. novembra noteikumi Nr. 934 “Drošības policijas nolikums”.7. Nepieciešams noteikt, ka noteikumi stājas spēkā 2019. gada 1. janvārī, ņemot vērā, ka Projektā ietvertie grozījumi ir saistīti ar grozījumiem Valsts drošības iestāžu likumā, kas stāsies spēkā 2019. gada 1. janvārī. |
| 3. | Projekta izstrādē iesaistītās institūcijas | Iekšlietu ministrija, Dienests. |
| 4. | Cita informācija | Nav. |
|   |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts attiecas uz Dienesta amatpersonām. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |
|  |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Spēkā esošajos normatīvajos aktos būs nepieciešami grozījumi, kas saistīti ar iestādes nosaukuma maiņu, proti, vārdi “Drošības policija” (attiecīgajā locījumā) būs jāaizstāj ar vārdiem “Valsts drošības dienests” (attiecīgajā locījumā).Ievērojot likumā “Grozījumi Valsts drošības iestāžu likumā” ietverto Valsts drošības iestāžu likuma pārejas noteikumu 12. punktu, normatīvajos aktos lietotais valsts drošības iestādes nosaukums “Drošības policija” līdz šo aktu redakcijas pakāpeniskai precizēšanai turpmāk saprotams kā valsts drošības iestādes nosaukums “Valsts drošības dienests”.Tādējādi, grozījumi, kas saistīti ar iestādes nosaukuma maiņu, atbilstoši Ministru kabineta 2009. gada 3. februāra noteikumu Nr. 108 “Normatīvo aktu projektu sagatavošanas noteikumi” 3.1punktu, kā redakcionāli precizējumi būs jāsagatavo vienlaikus ar attiecīgā normatīvā akta grozījumiem pēc būtības. |
| 2. | Atbildīgā institūcija | Institūcija, kura izstrādās normatīvā akta, kurā ir minēta Drošības policija, grozījumus pēc būtības. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība nav plānota, jo Projektā ietvertais tiesiskais regulējums sabiedrību kopumā neietekmēs. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Dienests. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jaunu institūciju izveide, esošu institūciju likvidācija vai reorganizācija nebūs nepieciešama.Projekta izpilde notiks esošo pārvaldes funkciju ietvaros. |
| 3. | Cita informācija | Nav. |

Iekšlietu ministrs R. Kozlovskis

Vīza: valsts sekretārs D. Trofimovs

07.12.2018. 14:40

1281

67208949, juristi@dp.gov.lv